
	Comisia pentru buget, finanţe şi bănci

	
	Bucureşti,        

Nr. 22/625/09.02.2011


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.87/2010 pentru modificarea şi completarea Legii nr.571/2003 privind Codul fiscal,  cu care comisia noastră a fost sesizată în fond cu adresa Biroului Permanent nr.PL.x 709 din 24 noiembrie 2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/625/09.02.2011


RAPORT

asupra proiectului de Lege privind aprobarea Ordonanţei de urgenţă a Guvernului nr.87/2010 pentru modificarea şi completarea Legii nr.571/2003 privind Codul fiscal

Cu adresa nr. PLx 709 din 24 noiembrie 2010, Biroul Permanent conform art.95  şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.87/2010 pentru modificarea şi completarea Legii nr.571/2003 privind Codul fiscal.

                Prezentul proiect de Lege are ca obiect de reglementare abrogarea prevederilor referitoare la impozitul minim şi implementarea unor prevederi fiscale pentru crearea unei proceduri de împărţire a anului fiscal 2010 în două perioade fiscale, cu reguli fiscale diferite pentru determinarea impozitului pe profit..

                La întocmirea raportului s-au avut în vedere avizele  Consiliului legislativ şi Comisiei juridice, de disciplină şi imunităţi.
Proiectul de Lege a fost adoptat de Senat în şedinţa din 17 noiembrie 2010.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 37 deputaţi, din totalul de 39 membri ai comisiei.
La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Ghizdeanu Ion – secretar de stat la Ministerul Finanţelor Publice şi doamna Toma Gheorghiţa – director în cadrul aceluiaşi minister.
În urma dezbaterii proiectului de Lege privind aprobarea Ordonanţei de urgenţă a Guvernului nr.87/2010 pentru modificarea şi completarea Legii nr.571/2003 privind Codul fiscal,  în şedinţa din data de 08.02.2011 , comisia , cu unanimitate de voturi , propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

